《西甘涧》
清代·永璥

步下万松寺，山径落斜曛，路逢山中樵，导我西涧滨，逶迤四五里，始及藏山门。

晚霞云半赤，寒岩枫柏丹。古寺余老屋，山僧鬓已斑。

携手看生圹，圹铭名辈全。撰文李焦明，书丹陈景元。

告归转西偏，高寄亭足观。略如倪迂画，返照疏林间。

相期春正月，重来看雪山。

作者简介：宗室，字文玉，号益斋，别号素菊道人。理密亲王胤礽孙。工书，善画兰石。精鉴别收藏。凡书画经其品定者，钤以钦州堂印。有《益斋集》。